**Проект! Приложение № 2**

**Д О Г О В О Р**

**№**………………………………….……./……………… 201….г.

Днес …………. 201… год., в гр. Априлци, между:

**1. ОБЩИНА АПРИЛЦИ с административен адрес – гр. Априлци, ул. „Васил Левски“ № 109, ЕИК 000291627, представлявана от Тихомир Кукенски – Кмет на Община Априлци и ……………………………….. – главен счетоводител, наричан по-долу за краткост „ВЪЗЛОЖИТЕЛ”, от една страна**

и

**2.**.........................................................................................., със седалище и адрес на управление: гр. ......................................, ул. ............................... № ......., ЕИК по Булстат: ..........................., представлявано от: ................................. на длъжност: .............................., наричани по-долу в договора **ИЗПЪЛНИТЕЛ,** от друга страна, се сключи настоящият договор за следното:

на основание 194 от Закона за обществените поръчки (ЗОП) и във връзка със обява за събиране на оферти № ……………… в РОП и утвърден протокол от работата на комисията, определена със Заповед……………… на Кмета на Община Априлци, във връзка с възлагане на обществена поръчка за събиране на оферти с обява, с предмет: **„Строителен надзор по смисъла на ЗУТ обект реконструкция и/или рехабилитация на нови и съществуващи улици и тротоари и съоръженията и принадлежностите към тях“,** се сключи настоящият договор за следното:

1. **ПРЕДМЕТ НА ДОГОВОРА**

Чл. 1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу заплащане услугите, включени в обществена поръчка с предмет: **„Строителен надзор по смисъла на ЗУТ обект реконструкция и/или рехабилитация на нови и съществуващи улици и тротоари и съоръженията и принадлежностите към тях”, реализирана с финансовата подкрепа на Програма за развитие на селските райони 2014-2020 г.“,** съгласно Техническата спецификация - част от документацията за участие, Техническото и Ценовото предложение на ИЗПЪЛНИТЕЛЯ, представляващи Приложения № 1, № 2 и № 3, неразделна част от този договор.

1. Услугите по ал.1 обхващат следните дейности:
2. Упражняване на строителен надзор по време на изпълнение на строителните и монтажни работи и контрол на строително-монтажните работи на осемте подобекта включени в инвестиционния проект, а именно: - улица " Отдих ", кв. Острец от ОК 177 до ОК 111 в гр. Априлци; улица „Чуклата“, кв. "Ново село" в гр. Априлци; улица "Вълко Йонков", кв. "Ново село" в гр. Априлци; улица „Ново село“, кв. "Ново село" в гр. Априлци; улица „Търговска“, кв. "Ново село" в гр. Априлци; улица „Пастуханска“, кв. "Зла река" в гр. Априлци; улица „Радевска“, кв. "Зла река" в гр. Априлци и улица „Хризантема“, кв. „Ново село“ в гр. Априлци.
3. За краткост предметът на договора по ал. 1 и ал.2 ще се нарича „услугата”.
4. Дейностите по ал. 1 следва да бъдат реализирани в съответствие с Административен договор № BG06RDNP001-7.001-0070-C01/23.05.2019 г., Общите условия към договор за предоставяне на безвъзмездна финансова помощ по Програма за развитие на селските райони 2014-2020 г. и Условията за изпълнение на проекти по Програма за развитие на селските райони за периода 2014-2020 г., както и приложимото законодателство в областта.

**ВЪЗНАГРАЖДЕНИЕ И НАЧИН НА ПЛАЩАНЕ**

Чл. 2. (1) За изпълнението на услугата, ВЪЗЛОЖИТЕЛЯТ ще заплати на ИЗПЪЛНИТЕЛЯ възнаграждение в общ размер на лв. ( ) лева, без ДДС, или лв. ( ) лева, с включен ДДС, съгласно ценовото предложение на ИЗПЪЛНИТЕЛЯ, неразделна част от настоящия договор.

1. Цената по ал. 1 е формирана, съгласно Ценовото предложение на участника, представляваща неразделна част от договора Приложения № 3, както следва:

|  |  |  |
| --- | --- | --- |
| **Дейност:** | **Цена в лв. без ДДС:** | **Цена в лв. с ДДС** |
| 1. 1. Упражняване на строителен надзор по време на изпълнение на строителните и монтажни работи и контрол на строително-монтажните работи на осемте подобекта включени в инвестиционния проект, а именно: - улица " Отдих ", кв. Острец от ОК 177 до ОК 111 в гр. Априлци; улица „Чуклата“, кв. "Ново село" в гр. Априлци; улица "Вълко Йонков", кв. "Ново село" в гр. Априлци; улица „Ново село“, кв. "Ново село" в гр. Априлци; улица „Търговска“, кв. "Ново село" в гр. Априлци; улица „Пастуханска“, кв. "Зла река" в гр. Априлци; улица „Радевска“, кв. "Зла река" в гр. Априлци и улица „Хризантема“, кв. „Ново село“ в гр. Априлци. |  |  |

1. Стойността на възнаграждението по ал. 1 е твърдо договорена и не подлежи на промяна през срока на договора. В цената са включени всички възможни разходи на ИЗПЪЛНИТЕЛЯ за извършване на услугата - предмет на този договор.

чл. 3. (1) Посоченото в чл. 2 възнаграждение ще бъде заплатено на ИЗПЪЛНИТЕЛЯ, както следва:

**1.** Окончателно плащане: Услугата по чл.1, ал.2, т. 1 се заплаща окончателно в пълен размер съгласно чл. 2, ал.2, т.1 , в срок 15- дневен срок след предаване на резултатите от строителен надзор в съответствие с чл.168 от ЗУТ, в това число предаване на окончателен доклад до Възложителя, съгласно изискванията на ЗУТ, след приключване на строителните и монтажни работи, подписването на приемо-предавателен протокол и издаването на фактура.

(2) Изплащането на всички суми ще се извършва по банков път по следната банкова сметка на **ИЗПЪЛНИТЕЛЯ**:

Банка:

IBAN:

ВIС:

1. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 2 **в срок от 3 дни**, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
2. При издаване на разходооправдателен документ (фактура или документ с еквивалентна доказателствена стойност) за извършване на плащане по настоящия договор ИЗПЪЛНИТЕЛЯТ е длъжен да вписва в него и следния текст: ***„Разходът е по АДБФП № BG06RDNP001-7.001-0070-C01/23.05.2019 г. във връзка с проект: „Реконструкция и рехабилитация на съществуващи улици в гр. Априлци по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“,*** както и номера и датата на настоящия договор.

Чл. 4. ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци. Отстраняването е за сметка на ИЗПЪЛНИТЕЛЯ.

Чл. 5. (1) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл. 10 от настоящия договор.

(2)В случай, че е предвидено участието на подизпълнител и частта от поръчката, изпълнявана от него може да бъде предадена като отделен обект на изпълнителя или възложителя, то Възложителят заплаща тази част директно на подизпълнителя. За целта разплащането се осъществява въз основа на искане направено от подизпълнителя до възложителя чрез изпълнителя, които предоставя искането в 15-дневен срок от получаването му. Към искането изпълнителя прилага становище, от което е видно оспорва ли плащанията или част от тях като недължими. Възложителят отказва плащане, което е оспорено до момента на отстраняване на причината за отказа.

1. **ГАРАНЦИИ**

Чл.6. (1) При подписване на договора ИЗПЪЛНИТЕЛЯТ представя гаранция за изпълнение на задълженията си по него в размер на 3 (три) % от стойността на договора по чл.2, ал.1 без ДДС, а именно: (………….. ) лева.

***Изпълнителят се задължава да осигури валидна гаранция за целия срок на изпълнение на задълженията си по договора.***

1. Гаранцията се освобождава в срок до 30 календарни дни след издаване на Удостоверение за въвеждане в експлоатация/ на обекта по договора при прилагане на правилата на Закона за обществените поръчки.
2. Гаранцията за изпълнение покрива всички обезщетения за забава, всички щети, причинени от ИЗПЪЛНИТЕЛЯ, заплащане на глоби, неустойки, санкции и други наложени на ВЪЗЛОЖИТЕЛЯ по вина на ИЗПЪЛНИТЕЛЯ.
3. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд, до решаването на спора на последна инстанция. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.
4. Ако в срока на валидност на гаранцията не бъде издадено удостоверение за въвеждане в експлоатация на обекта по договора, срокът на валидност на банковата гаранция ще бъде удължен чрез подписване на анекс към гаранцията, съобразно новия срок за издаване на надлежен документ.
5. **СРОКОВЕ**

Чл. 7.(1) Срокът за изпълнение на договора е 15 месеца или до въвеждането на всеки един от обектите в експлоатация, което от двете условия настъпи първо.

**Срокът на поръчката е до изпълнение на всички строително- монтажни дейности и до въвеждането на обектите в експлоатация, но не по-късно от 15 месеца, считано от датата на подписване на Протокола за откриване на строителна площадка за обектите.**

**В случай че дейностите по проекта бъдат замразени, срокът на договора се удължава с времето, за което проектът е бил замразен.**

(2) Срокът за изпълнение започва да тече от датата на подписване на Протокола за откриване на строителна площадка за обектите и приключва с издаване на удостоверение за въвеждане в експлоатация/ на съответния обект, съгласно предвидения в Република България ред.

(3) Срокът за изготвяне на окончателен доклад до възложителя съгласно чл. 168, ал. 6 от ЗУТ за строежа е 10 календарни дни след приключване на СМР, удостоверено с подписан Констативен акт обр. 15 съгласно Наредба № 3 за съставяне на актове и протоколи по време на строителството за обектите съобразно Техническото предложение на изпълнителя, неразделна част от настоящия договор.

(4) Срокът за внасяне на необходимите документи за назначаване на приемателна комисия е 10 работни дни от получаване на окончателен доклад и всички приложения към него.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 8. (1) ИЗПЪЛНИТЕЛЯТ има право:

1. Да получи уговореното в договора възнаграждение при условията и сроковете на настоящия договор;
2. Да иска и да получава от ВЪЗЛОЖИТЕЛЯ необходимото съдействие за изпълнение на задълженията си по настоящия договор, както и всички необходими документи, информация и данни, пряко или косвено свързани или необходими за изпълнение предмета на настоящия договор;
3. Да нарежда спиране на процеси, видове работи или доставки, ако установи неизпълнение на проекта, ПИПСМР, други нормативи, договорни задължения или правила за безопасност.
4. Да контролира отстраняването на дефектите, посочени от него или други контролни органи;
5. Да дава указания относно съответствието на вложените материали и извършваните строително-монтажни работи;
6. При неизпълнение от страна на строителя на предписанията за отстраняване на констатираните пропуски, да уведоми незабавно ВЪЗЛОЖИТЕЛЯ и органите на съответната ДНСК;
7. При необходимост да предписва допълнителни изпитвания на влаганите строителни материали, за което незабавно да уведоми ВЪЗЛОЖИТЕЛЯ;
8. Да присъства при провеждане на изпитвания на влаганите строителни материали;
9. В процеса на своята дейност ИЗПЪЛНИТЕЛЯТ има право и е длъжен да се съобразява и да прилага действащите в Република България нормативни актове - законови и подзаконови, регламентиращи този род дейност-съгласно Техническата спецификация- неразделна част от договора.

(2) ИЗПЪЛНИТЕЛЯТ се задължава:

1. Да изпълни поръчката качествено в съответствие с Техническата спецификация, предложеното в офертата му, включително техническото и ценовото предложение, което е неразделна част от настоящия договор.
2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.
3. Да сключи договор/договори за подизпълнение с посочените в офертата му подизпълнители в срок от 7 календарни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.
4. Да извърши в договорения срок услугите, предмет на договора, в съответствие с изискванията на ВЪЗЛОЖИТЕЛЯ, условията на този договор и при стриктно спазване на законовите разпоредби;
5. Да действа с грижата на добрия търговец и незабавно да информира в писмен вид ВЪЗЛОЖИТЕЛЯ за възникнали обстоятелства, които изискват решение от негова страна;
6. Да удостоверява изпълненото строителство с необходимата документация, съгласно Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти / обн. ДВ. Бр.72/2003г./;
7. Да поддържа за срока до въвеждане на строежа в експлоатация - застраховка по чл. 171, ал. 1 от ЗУТ за професионалната си отговорност за вреди, причинени на ВЪЗЛОЖИТЕЛЯ, или на други участници в строителството, или на трети лица вследствие на неправомерни действия или бездействия при или по повод изпълнение на задълженията си по този договор;
8. Да носи отговорност за дейностите и задълженията му като участник в инвестиционния процес, регламентирани в чл. 166 и чл. 168 от ЗУТ, както и за тези произтичащи от чл. 178 от ЗУТ.
9. Да подписва всички актове и протоколи по време на строителството, необходими за оценка на строежа, съгласно изискванията за безопасност и законосъобразното им изпълнение, съгласно ЗУТ и Наредба № 3/2003 г.;
10. Да констатира извършените СМР, като подписва текущите протоколи и актове за количествата и стойностите на извършените и подлежащи на разплащане СМР;
11. При изпълнение на възложените работи да спазва всички български технически нормативни документи, БДС, ЕС и други писмени технически изисквания на ВЪЗЛОЖИТЕЛЯ.
12. Да следи за стриктното спазване на работния линеен график на строителя и да уведомява ВЪЗЛОЖИТЕЛЯ за настъпили отклонения и забави;
13. Да разпорежда премахването на некачествено извършените СМР и повторното им извършване;
14. Да контролира чрез необходимите проверки, измервания и изчисления реално извършените видове и количества СМР на строежа, които на съответния етап от изпълнение на проекта се удостоверяват от строителя с Протокол за приемане на извършени СМР. След извършените проверки на място и установено съответствие, подписва протокола;
15. Да изисква сертификати за качеството на материалите, да одобрява заедно с Възложителя и Авторския надзор предложените образци и да разрешава влагането на материалите след представянето на сертификати за тях;
16. Да контролира спазване на нормите за безопасност на труда и противопожарна безопасност;
17. Да контролира нормите за опазване на околната среда;
18. Да упражнява контрол върху техническото изпълнение на СМР на всички етапи, съгласно договора с изпълнителя на СМР;
19. Да работи с технически правоспособни лица, съгласно изискванията на ЗУТ;
20. ИЗПЪЛНИТЕЛЯТ обезпечава постоянно присъствие на обекта на специалистите по съответните части от екипа в зависимост от изпълняваните СМР.
21. Чрез лицата по т. 21 ИЗПЪЛНИТЕЛЯТ подписва актове за изпълнение на СМР, с които се документират количеството, обемът и стойността на изпълнените видове СМР на обекта, съгласно сключения договор за строителство на обекта.
22. Въпроси от техническо естество, които не водят до изменение на проекта и са в обхвата на отговорността на строителния надзор се решават от лицето, упражняващо строителен надзор, след писмено съгласие от ВЪЗЛОЖИТЕЛЯ.
23. Да съставя и организира подаването от името на ВЪЗЛОЖИТЕЛЯ на всички необходими документи, искания, заявления и др. документи пред компетентните органи, с оглед осъществяване на инвестиционния процес без прекъсване;
24. Да информира незабавно в писмен вид ВЪЗЛОЖИТЕЛЯ за всички обстоятелства, които изискват решение от негова страна съгласно настоящия договор, договора със строителя или законовите разпоредби, включително при получаване на информация или искане от строителя или при неизпълнение от страна на строителя;
25. Да изпълнява и всички други задължения, посочени в Техническата спецификация;
26. Да информира ВЪЗЛОЖИТЕЛЯ за проблеми, възникнали при изпълнението на проекта и за мерките, предприети за тяхното решаване;
27. Да изпълнява мерките и препоръките, съдържащи се в докладите от проверки на място;
28. Да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви;
29. Периодично да информира ВЪЗЛОЖИТЕЛЯ за хода на строителството и изпълнението на възложените му дейности, ресурсно обезпечаване, както и за допуснатите пропуски, взетите мерки и необходимостта от съответните разпореждания;
30. Всяка промяна на материали, машини, съоръжения и др. за обекта става след писмено разрешение от ВЪЗЛОЖИТЕЛЯ.
31. Да не извършва промени в сроковете, количествата и видовете работи без разрешение на ВЪЗЛОЖИТЕЛЯ;
32. ИЗПЪЛНИТЕЛЯТ се задължава да вписва всички предписания и заповеди, свързани с изпълнението на СМР, в заповедната книга на строежа, която се съхранява на строежа от строителя. Предписанията, респективно заповедите, задължително се подписват и датират.
33. При неизпълнение на предписанията и заповедите, отразени в заповедната книга от страна на строителя, Изпълнителят е длъжен да спазва разпоредбите на чл. 168 от ЗУТ.
34. ИЗПЪЛНИТЕЛЯТ е длъжен да комплектова и съхранява цялата документация относно строежа до съставянето на Констативен акт, обр. 15;
35. ИЗПЪЛНИТЕЛЯТ е длъжен след подписване на акт обр. 15 и след издаване на писмени становища от специализираните контролни органи по законосъобразното изпълнение на строежа и по готовността му за въвеждане в експлоатация, да изготви и представи на ВЪЗЛОЖИТЕЛЯ окончателен доклад по смисъла на чл. 168, ал. 6 от ЗУТ и технически паспорт за обекта на хартиен носител в 4 (четири) екземпляра и един на електронен носител, който съответства на хартиения екземпляр. Електронното копие на доклада се представя на магнитен носител. Документите -текстовата част да бъдат представени и в електронен формат - 1бр. Електронното копие на текстовата част се представят на електронен носител – магнитен носител.
36. ИЗПЪЛНИТЕЛЯТ при необходимост изготвя оценка за съответствие за преработка на инвестиционния проект по смисъла на чл. 154 от ЗУТ и съставя екзекутивна документация на строежа, и след фактическото му завършване заверява екзекутивната документация заедно с останалите участници в строителството;
37. ИЗПЪЛНИТЕЛЯТ отговаря за своевременното организиране и извършване на необходимите действия към съответните специализирани контролни органи, експлоатационни дружества и служби, свързани с получаване на необходимите разрешения и съгласуване за изграждането на строежа и въвеждането му в експлоатация.
38. Всички санкции, наложени на ВЪЗЛОЖИТЕЛЯ във връзка или по повод на дейности, за които отговаря ИЗПЪЛНИТЕЛЯ, са за сметка на ИЗПЪЛНИТЕЛЯ;
39. ИЗПЪЛНИТЕЛЯТ се задължава, когато е приложимо, да предостави възможност на Управляващия орган, на Сертифициращия орган, Националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности - Република България и външните одитори да извършват проверки чрез разглеждане на документацията или чрез проверки на мястото на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта;
40. ИЗПЪЛНИТЕЛЯТ се задължава да съхранява документацията и да оказва съдействие при извършване на проверките, описани в предходната алинея до три години, считано от 31 декември след предаване към Европейската комисия на окончателните документи по приключването на ПРСР 2014-2020 г. При проверки на място от страна на ДФЗ-РА, Сертифициращия орган, Одитния орган, Европейската сметна палата, органи на Европейската комисия, Дирекция „Защита на финансови интереси на Европейския съюз“, МВР (АФКОС) и други национални одитни и контролни органи ИЗПЪЛНИТЕЛЯТ се задължава да осигури присъствието на свой представител, както и да осигури: достъп до помещения, преглед на документи, удостоверяващи направените разходи в рамките на предоставената безвъзмездна финансова помощ, както и всякаква друга информация, свързана с изпълнението на сключения Договор;
41. ИЗПЪЛНИТЕЛЯТ се задължава, да спазва изискванията за изпълнение на мерките за информация и публичност по проекти, финансирани по Програма за развитие на селските райони. Предприетите за тази цел мерки трябва да са съобразени със съответните правила за информиране, комуникация и реклама, предвидени в Приложение № ІІІ към чл. 13 от Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ, L 227/18 от 31 юли 2014 г.).
42. ИЗПЪЛНИТЕЛЯТ се задължава, когато е приложимо, да предприеме всички необходими стъпки за популяризиране на факта, че Европейският земеделски фонд за развитие на селските райони е финансирал или финансира проекта. Такива мерки трябва да са съобразени със съответните правила за информиране и публичност, предвидени в съответните актове от Европейското право. В този смисъл ИЗПЪЛНИТЕЛЯТ е длъжен да посочва финансовия принос на Европейския земеделски фонд за развитие на селските райони, предоставени чрез ПРСР 2014-2020 в каквито и да са документи, свързани с изпълнението на проекта, и при всички контакти с медиите. Той трябва да помества логото на ЕС и логото на ПРСР 2014­2020 навсякъде, където е уместно. Всяка публикация, в каквато и да било форма и среда, включително Интернет, трябва да съдържа следното изявление: “Европейски земеделски фонд за развитие на селските райони, Европа инвестира в селските райони“ Всяка информация, предоставена от ИЗПЪЛНИТЕЛЯ на конференция или среща, трябва да конкретизира, че проектът е получил финансиране от Европейския земеделски фонд за развитие на селските райони, предоставено чрез ПРСР 2014-2020 г.
43. Да извършва необходимите проверки и да носи отговорност за: спазване на изискванията за здравословни и безопасни условия на труд в строителството, недопускане на увреждане на трети лица и имоти вследствие на строителството, годността на строежа за въвеждането му в експлоатация;
44. Изпълнителят се задължава да упражнява строителен надзор по време на изпълнение на СМР по време на гаранционните срокове;
45. Да осигури изпълнението на поръчката посредством предложените в офертата му експерти.
46. Да осигурява достъп за извършване на проверки на място и одити;
47. Да изпълнява мерките и препоръките, съдържащи се в докладите от проверка на място;
48. ИЗПЪЛНИТЕЛЯТ представя пред съответния орган окончателен доклад с приложени съгласувателни писма, разрешения, становища на специализираните контролни органи и документи в съответствие с нормативната уредба, необходими за въвеждане на обектите в експлоатация.
49. ИЗПЪЛНИТЕЛЯТ трябва да поддържа точно и систематизирано деловодство, както пълна и точна счетоводна и друга отчетна документация за извършените услуги, позволяваща да се установи дали разходите са действително направени във връзка с договора.
50. За вреди, причинени на лица, публично или частно имущество, при или по повод строителството, отговорност носи ИЗПЪЛНИТЕЛЯТ. ИЗПЪЛНИТЕЛЯТ носи регресна отговорност спрямо ВЪЗЛОЖИТЕЛЯ, ако последният заплати обезщетение за такива вреди.
51. ИЗПЪЛНИТЕЛЯТ не може да подменя ПСД и да възлага допълнителни видове СМР на обекта, както и технологията на изпълнението му, без изричното писмено съгласие на ВЪЗЛОЖИТЕЛЯ.
52. ВЪЗЛОЖИТЕЛЯТ, в 3-дневен срок от установяване на неправомерно платените и/или надплатените суми, изпраща покана на ИЗПЪЛНИТЕЛЯ да плати доброволно задължението си в 10-дневен срок от получаване на поканата.
53. В поканата за доброволно възстановяване до ИЗПЪЛНИТЕЛЯ, ВЪЗЛОЖИТЕЛЯТ посочва размера на дължимите суми, срока за възстановяването им, данни за банковата сметка, по която да бъдат възстановени, както и реда, по които ВЪЗЛОЖИТЕЛЯТ да бъде уведомен от ИЗПЪЛНИТЕЛЯ за доброволно възстановените суми. В поканата се посочват и възможните санкции и процедури в случай че изискването за възстановяване на дължимите суми не бъде изпълнено в указания срок.
54. В случай, че ИЗПЪЛНИТЕЛЯТ не възстанови изисканите суми в упоменатите срокове, ИЗПЪЛНИТЕЛЯТ и ВЪЗЛОЖИТЕЛЯТ се съгласяват настоящият договор да послужи като несъдебно изпълнително основание за събиране на дължимите по договора суми на ВЪЗЛОЖИТЕЛЯ.
55. Сумите, подлежащи на възстановяване от ИЗПЪЛНИТЕЛЯ, могат да бъдат прихванати от всякакви суми, дължими от ВЪЗЛОЖИТЕЛЯ на ИЗПЪЛНИТЕЛЯ.
56. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 9. (1) ВЪЗЛОЖИТЕЛЯТ има право:

1. Да упражнява лично или чрез упълномощени от него лица цялостен контрол върху дейността на ИЗПЪЛНИТЕЛЯ по този договор, без това да нарушава оперативната самостоятелност на ИЗПЪЛНИТЕЛЯ.
2. Да извършва проверки на документите на ИЗПЪЛНИТЕЛЯ, свързани с изпълнението на настоящия договор.
3. При констатирано неизпълнение и/или нарушение на задълженията по договора, недостатъчна компетентност, ВЪЗЛОЖИТЕЛЯ има право да поиска замяна на член от екипа на ИЗПЪЛНИТЕЛЯ с друг.
4. Да откаже да приеме обекта или части от него, ако открие съществени недостатъци.
5. Да откаже да заплати изцяло или отчасти цената по настоящия договор, ако ИЗПЪЛНИТЕЛЯТ не е изпълнил пълно и точно предмета на договора. Това право отпада, когато ИЗПЪЛНИТЕЛЯТ отстрани за своя сметка недостатъците на своята работа в даден му от ВЪЗЛОЖИТЕЛЯ подходящ срок.
6. По всяко време да иска от ИЗПЪЛНИТЕЛЯ информация относно извършените СМР, касаещи осъществявания строителен надзор.
7. ВЪЗЛОЖИТЕЛЯТ се задължава:
8. Да заплати на ИЗПЪЛНИТЕЛЯ в срок дължимото възнаграждение съгласно чл. 2 от настоящия договор;
9. ВЪЗЛОЖИТЕЛЯТ е длъжен да съгласува с ИЗПЪЛНИТЕЛЯ всички отклонения от одобрените проекти в процеса на изпълнението на обекта;
10. Да уведоми писмено ИЗПЪЛНИТЕЛЯ в предвидените в този договор случаи.
11. Да осигури на ИЗПЪЛНИТЕЛЯ съдействието, информацията и документите, необходими му за качественото извършване на услугата по чл. 1 от настоящия договор;
12. Да осигури на ИЗПЪЛНИТЕЛЯ постоянен достъп до обекта;
13. Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок от 3 работни дни от датата на узнаване;
14. ВЪЗЛОЖИТЕЛЯТ упълномощава ИЗПЪЛНИТЕЛЯ да го представлява пред всички държавни, и др. инстанции във връзка с изграждането на обектите и получаване на Разрешение/я за ползване.
15. **ОТЧИТАНЕ, ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 10. (1)** Предаването на извършената услуга за приемане от ВЪЗЛОЖИТЕЛЯ се извършва от определените от страна на ВЪЗЛОЖИТЕЛЯ и ИЗПЪЛНИТЕЛЯ лица, посочени в този договор.

1. Предаването на част и на цялото изпълнение и/или документ по настоящия договор за приемане и одобрение от ВЪЗЛОЖИТЕЛЯ се удостоверява с подписване от лицата по предходната алинея на приемо-предавателен протокол.
2. В срок до 10 (десет) дни от представянето с протокол по предходната алинея на изпълнението и/или на документ за одобрение, ВЪЗЛОЖИТЕЛЯТ е длъжен да го одобри или да даде указания за промяната му. Указанията за промяна се изпращат от Възложителя до Изпълнителя в писмена форма.
3. В случай, че ВЪЗЛОЖИТЕЛЯТ одобри изпълнението и/или документите в срока по ал. 3 се подписва от него **приемо-предавателения протокол** за качественото и в срок изпълнение на конкретната дейност, подписан от оторизираните представители на страните по договора.
4. Когато бъдат установени несъответствия на изпълнението или бъдат констатирани някакви недостатъци, ВЪЗЛОЖИТЕЛЯТ може да откаже приемането на изработеното и да върне документацията на Изпълнителя за отстраняване на несъответствията. Констатираните отклонения и недостатъци се описват в протокол, в който се посочва и подходящ срок за отстраняването им за сметка на ИЗПЪЛНИТЕЛЯ.
5. В случай, че в определения срок ИЗПЪЛНИТЕЛЯТ не отстрани недостатъците, ВЪЗЛОЖИТЕЛЯТ може да ги отстрани сам за негова сметка или да иска съразмерно намаление на цената.
6. За отчитане на дейността по чл. 2, ал. 2, т. 1 Изпълнителят подготвя и предава за одобрение на възложителя месечен доклад за отчитане на извършената работа до пето число на месеца, за извършената работа в предходния месец.

Чл. 11 ВЪЗЛОЖИТЕЛЯТ е длъжен в срока по чл. 10, ал. 3 писмено да уведоми ИЗПЪЛНИТЕЛЯ за установените в съответствие с чл. 10, ал. 5 и 6 недостатъци.

Чл. 12. ИЗПЪЛНИТЕЛЯТ съгласно чл.168, ал. 7 от ЗУТ носи отговорност за щети, които е нанесъл на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти. Отговорността по договора за изпълнение на услугата е със срокове не по-малки от гаранционните срокове в строителството.

Чл. 13. ИЗПЪЛНИТЕЛЯТ носи отговорност за действията на трети лица - допуснати от него до обекта на надзора (без контролните органи), като за свои действия.

1. **ПРЕКРАТЯВАНЕ НА ДОГОВОРА**

Чл.14.(1)Настоящият договор се прекратява:

1. С окончателното (навременно, точно и цяло) изпълнение на всички задължения на страните по договора;
2. По взаимно съгласие с писмено, обосновано споразумение между страните, с което се уреждат и последиците от прекратяването;
3. При настъпване на обективна невъзможност за изпълнение, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице;
4. Едностранно от изправната страна с 15 (петнадесет) дневно писмено предизвестие до другата страна при съществено виновно неизпълнение на задълженията й по договора.
5. По силата на чл.118 от ЗОП.
6. При условията на чл. 114 от ЗОП.

**ІХ. САНКЦИИ**

Чл. 15. При забавено изпълнение на задълженията по този договор с повече от 5 работни дни по вина на ИЗПЪЛНИТЕЛЯ, последният дължи на ВЪЗЛОЖИТЕЛЯ неустойка в размер на 0.5 % (половин процент) от общата цена без ДДС за обектите по смисъла на чл. 2, ал. 1 на този договор за всеки ден забава, като общата стойност на неустойката не може да надвишава 40% (четиридесет процента) от стойността на договора.

1. При неточно или непълно изпълнение на договорните задължения от страна на ИЗПЪЛНИТЕЛЯ, ВЪЗЛОЖИТЕЛЯТ има право да иска изпълнението заедно с обезщетение за неизпълнение, но не повече от 50% от общата стойност без ДДС на договора.
2. При неоснователен отказ от подписване на допълнително споразумение, съгласно разпоредбата на чл. 24 от настоящия договор, уреждащо промяна в срока и/или цената на договора поради непредвидени обстоятелства, съгласно разпоредбите на ЗОП, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 25% (двадесет и пет процента) върху стойността на договора**.**
3. Изплащането на неустойката не лишава изправната страна от правото да търси реално изпълнение и обезщетение за реално претърпените имуществени щети.

**Чл. 16. (1)** При прекратяване на договора, поради виновно неизпълнение на задълженията от страна на ИЗПЪЛНИТЕЛЯ, той дължи неустойка в размер на 50% (петдесет на сто) от стойността на договора.

1. При прекратяване на договора по вина на ВЪЗЛОЖИТЕЛЯ, последният дължи на ИЗПЪЛНИТЕЛЯ и заплащане на стойността на извършените до датата на прекратяването дейности въз основа на двустранно съставен и подписан констативен протокол за извършените неизплатени дейности.

**Чл.17.** ВЪЗЛОЖИТЕЛЯТ не дължи неустойка и/или обезщетение за вреди, ако до изтичане на крайния срок за изпълнение на Договора настъпи промяна във финансирането на Програмата.

Чл.18. Страните си запазват правото да търсят обезщетение за вреди и пропуснати ползи над уговорените размери на неустойките на общо основание.

**Х.**  **ЕКИП ОТ ЕКСПЕРТИ**

**Чл. 18. (1)** За изпълнение предмета на настоящия договор ИЗПЪЛНИТЕЛЯТ осигурява екип от експерти, посочени в офертата, неразделна част от този договор и включени в списъка на правоспособни лица, с право да упражняват строителен надзор.

1. ИЗПЪЛНИТЕЛЯТ няма право да сменя лицата, посочени в офертата му, без предварително писмено съгласие на ВЪЗЛОЖИТЕЛЯ и представяне на доказателства, удостоверяващи включването на новия експерт в списъка на правоспособните лица.
2. ИЗПЪЛНИТЕЛЯТ по своя инициатива предлага смяна на ключов експерт в следните случаи:
3. При смърт на експерта;
4. При невъзможност да изпълнява възложената му работа, поради болест, довела до трайна неработоспособност на експерта;
5. При необходимост от замяна на експерта поради причини, които не зависят от ИЗПЪЛНИТЕЛЯ;
6. Когато експертът бъде осъден на лишаване от свобода за умишлено престъпление от общ характер;
7. При лишаване на експерта от правото да упражнява определена професия или дейност, пряко свързана с дейността му в изпълнението на настоящия договор.
8. В случаите по ал. 3, ИЗПЪЛНИТЕЛЯТ дава на ВЪЗЛОЖИТЕЛЯ писмено уведомление, в което мотивира предложението си за смяна на експерта и прилага доказателства за наличието на някое от основанията по ал. 3 и постъпки за включване на новия експерт в списъка на правоспособните лица. С уведомлението, ИЗПЪЛНИТЕЛЯТ предлага експерт, който да замени досегашния експерт, като новият експерт трябва да притежава еквивалентна квалификация като тази на заменяния експерт и професионален опит, не по-малък от неговия.
9. ВЪЗЛОЖИТЕЛЯТ може да приеме замяната или мотивирано да откаже предложения експерт. При отказ от страна на ВЪЗЛОЖИТЕЛЯ да приеме предложения експерт, ИЗПЪЛНИТЕЛЯТ предлага друг експерт с ново уведомление по реда на ал. 4.
10. Допълнителните разходи, възникнали в резултат от смяната на експерта, са за сметка на ИЗПЪЛНИТЕЛЯ.
11. В случай, че даден експерт не е сменен незабавно и е минал период от време, преди новият експерт да поеме неговите функции, ВЪЗЛОЖИТЕЛЯТ може да предприеме мерки, за да компенсира временното отсъствие на този експерт.

**ХІ. ДРУГИ УСЛОВИЯ**

**Чл. 19.** Този договор не подлежи на изменение или допълнение, освен по изключение, в случаите по чл. 116 от Закона за обществените поръчки.

**Чл. 20. (1)** Всички съобщения и уведомления между страните, във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените лица.

**(2)** За валидни адреси на приемане на съобщения и уведомления, свързани с настоящия договор се смятат:

ИЗПЪЛНИТЕЛ: ВЪЗЛОЖИТЕЛ:

……………………. ……………………….

**(3)** При промяна на данните по предходната алинея, съответната страна е длъжна да уведоми другата в петдневен срок от настъпване на промяната. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 21.** За неуредените в настоящия договор въпроси се прилагат разпоредбите на действащото българското законодателство.

**Чл. 22.** Възникналите спорове по приложението на настоящия договор се уреждат чрез преговори между страните, а при не постигане на съгласие спорът се отнася пред компетентния съд по седалище на Възложителя по реда на Гражданския процесуален кодекс.

Настоящият договор се сключи в четири еднообразни екземпляра - един за Изпълнителя и три за Възложителя.

Неразделна част от този договор са:

1. Приложение № 1 Техническа спецификация
2. Приложение № 2 Техническо предложение на изпълнителя
3. Приложение № 3 Ценово предложение на изпълнителя

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**